अग्रणी कार्ड नेटवर्क वीजा द्वारा हाल में डेटा प्रॉसेसिंग शुल्क में की गई भारी कटौती से नकदी पर निर्भर भारत में कॉर्ड की स्वीकार्यता को लेकर कोई खास असर नहीं पडऩे जा रहा है। उद्योग जगत के प्रतिनिधियों ने इसे सामान्य कारोबारी गतिविधि करार दिया है। वीजा ने अपने 2,000 रुपये से कम के ट्रांजैक्शन पर शुल्क में 95 प्रतिशत तक कटौती कर दी है। साथ ही कंपनी ने ज्यादा मूल्य के भुगतान का शुल्क भी 2.99 रुपये से घटाकर 1.5 रुपये कर दिया है। सामान्यतया यह शुल्क बैंक शुल्क के साथ जुड़े होते हैं इसका वहन कारोबारियों को करना होता है।